โรคที่สามารถตรวจได้จากไฟฟ้าวินิจฉัย มีโรคอะไรบ้าง
การตรวจไฟฟ้าวินิจฉัย
การตรวจพิเศษโดยนำเครื่องมือทางไฟฟ้ามาตรวจวินิจฉัยความผิดปกติของเส้นประสาทและกล้ามเนื้อร่วมกับประวัติและการตรวจร่างกาย ซึ่งสามารถนำมาใช้วินิจฉัยแยกโรค หาตำแหน่งของโรค ระยะเวลาในการดำเนินโรค ความรุนแรงของโรค การฟื้นตัวและการพยากรณ์ของโรค
  ตัวอย่างโรคที่สามารถตรวจได้จากไฟฟ้าวินิจฉัย
โรคของเส้นประสาทส่วนปลาย เช่น อาการชามือ เท้า จากเส้นประสาทส่วนปลายเสื่อม อักเสบ หรือถูกกดทับ
โรคของรากประสาทไขสันหลัง เช่น รากประสาทถูกกดทับจากกระดูกสันหลังส่วนคอหรือหลัง
โรคของเส้นประสาทสมองคู่ที่ 7 อักเสบ ซึ่งส่งผลให้มีอาการอ่อนแรงของกล้ามเนื้อใบหน้า (Bell’s palsy)
โรคของกล้ามเนื้อ เช่น กล้ามเนื้ออักเสบ กล้ามเนื้ออ่อนแรง
โรคของรอยต่อระหว่างเส้นประสาทและกล้ามเนื้อ เช่น Myasthenia gravis
โรคของไขสันหลังส่วนเซลล์สั่งการ (Anterior horn cell) เช่น ALS
  การตรวจไฟฟ้าวินิจฉัยประกอบด้วย
1) การตรวจการนำไฟฟ้าของเส้นประสาท หรือ Nerve conduction study (NCS)
2) การตรวจวินิจฉัยไฟฟ้าในกล้ามเนื้อ หรือ Needle Electromyographic study (EMG)
  ข้อบ่งชี้ในการตรวจไฟฟ้าวินิจฉัย
ผู้ที่มีอาการชาปลายมือ ปลายเท้า
ผู้ที่มีอาการอ่อนแรงของกล้ามเนื้อแขนหรือขา
ผู้ที่มีอาการกล้ามเนื้อใบหน้าอ่อนแรง
  การเตรียมตัวก่อนเข้ารับการตรวจไฟฟ้าวินิจฉัย
ทำความสะอาดผิวหนังบริเวณที่จะทำการตรวจให้สะอาดและงดใส่เครื่องประดับโลหะบริเวณที่จะทำการตรวจ
ไม่ต้องงดน้ำงดอาหารก่อนทำการตรวจ สามารถรับประทานยาโรคประจำตัวของท่านได้ตามปกติ ยกเว้นกรณีท่านรับประทานยา Mestinon รักษาอาการโรคกล้ามเนื้ออ่อนแรงMyasthenia gravis ให้งดรับประทานยา ก่อนการตรวจ 1 วันเพื่อไม่ให้รบกวนการแปลผล
  การตรวจไฟฟ้าวินิจฉัยมีความเสี่ยงหรือภาวะแทรกซ้อนหรือไม่
          การตรวจนี้เป็นการตรวจที่ค่อนข้างปลอดภัย ขณะเข้ารับการตรวจจะรู้สึกเหมือนถูกกระตุ้นด้วยไฟฟ้าอาจรู้สึกไม่สุขสบายเล็กน้อยแต่ภายหลังหยุดให้ไฟฟ้ากระตุ้น จะไม่มีอาการคงค้าง นอกจากนี้อาจมีอาการระบมจากการใช้เข็มตรวจกล้ามเนื้อได้เล็กน้อย ซึ่งอาการจะหายได้เองภายใน 1-3 วัน
  ข้อจำกัดในการตรวจไฟฟ้าวินิจฉัย
กรณีผู้ป่วยมีปัญหาเลือดออกผิดปกติ หรือรับประทานยาที่มีผลต่อการแข็งตัวของเลือด กรุณาแจ้งแพทย์ก่อนทำการตรวจ เนื่องจากต้องระมัดระวังขณะใช้เข็มตรวจกล้ามเนื้อ
หากผู้ป่วยใส่เครื่องกระตุ้นหัวใจ กรุณาแจ้งแพทย์ก่อนทำการตรวจเนื่องจากจะต้องหลีกเลี่ยงการตรวจในบริเวณใกล้เครื่องกระตุ้นหัวใจ
หากมีการติดเชื้อบริเวณที่จะทำการตรวจ อาจต้องหลีกเลี่ยงการใช้เข็มตรวจ เพื่อลดการแพร่กระจายของเชื้อโรค
หากผู้ป่วยไม่รู้สึกตัวหรือไม่ให้ความร่วมมือในการตรวจ อาจมีผลต่อการแปลผลตรวจได้
โรคที่สามารถตรวจได้จากไฟฟ้าวินิจฉัย ได้แก่

- โรคของเส้นประสาทส่วนปลาย เช่น อาการชามือ เท้า จากเส้นประสาทส่วนปลายเสื่อม อักเสบ หรือถูกกดทับ
- โรคของรากประสาทไขสันหลัง เช่น รากประสาทถูกกดทับจากกระดูกสันหลังส่วนคอหรือหลัง
- โรคของเส้นประสาทสมองคู่ที่ 7 อักเสบ ซึ่งส่งผลให้มีอาการอ่อนแรงของกล้ามเนื้อใบหน้า (Bell’s palsy)
- โรคของกล้ามเนื้อ เช่น กล้ามเนื้ออักเสบ กล้ามเนื้ออ่อนแรง
- โรคของรอยต่อระหว่างเส้นประสาทและกล้ามเนื้อ เช่น Myasthenia gravis
- โรคของไขสันหลังส่วนเซลล์สั่งการ (Anterior horn cell) เช่น ALS
12.อายุรศาสตร์ (อายุรศาสตร์) - Internal Medicine